Public procurement notice: Contract Notice
Published: 2025-11-18
Buyer: Poliisihallitus
Country: FI
Region: FI1B1
Contract type: Services
Procedure: Negotiated with prior call for competition
CPV classification: 72000000 | 72212451 | 72230000: Custom software development services
Estimated value: 3500000 EUR
Submission deadline: 2025-12-18
Award criteria: price, quality

Technical requirements: Ehdokkaalle tai mille tahansa henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, annettu lahjonnasta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Ehdokkaalle tai mille tahansa henkilölle, joka on sen hallinto-, johto- tai valvontaelimen jäsen, on annettu petoksesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Ehdokkaalle itselleen tai mille tahansa henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, on annettu rahanpesusta tai terrorismin rahoituksesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Ehdokkaalle tai henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, on annettu rikollisjärjestön toimintaan osallistumisesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Ehdokkaalle itselleen tai mille tahansa henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, annettu terrorismirikoksesta tai terroritoimintaan liittyvästä rikoksesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.

Eligibility requirements: Ehdokkaan taloudellisen tilanteen on oltava sellainen, että osallistumishakemusajan päättyessä se on Suomen Asiakastieto Oy:n ratingluokituksessa vähintään tyydyttävä A tai riskiluokituksessa 1-3 tai sen katsotaan tilinpäätöstietojen tai muun vastaavan selvityksen mukaan olevan vastaava. 

Ehdokkaat, joiden luokitus osallistumishakemusajan päättyessä ei täytä Suomen Asiakastieto Oy:n ratingluokituksessa taikka riskiluokituksessa edellä mainittua vähimmäisvaatimusta, suljetaan pois tarjouskilpailusta.

Tilaaja tarkastaa itse suomalaisen ehdokkaan taloudellisen tilanteen SuomenAsiakastiedon rekistereistä. Mikäli suomalaisen ehdokkaan tietoja ei ole saatavissa Suomen Asiakastieto Oy:ltä, ehdokas sitoutuu toimittamaan Tilaajan pyynnöstä Tilaajan hyväksymän selvityksen omasta taloudellisesta tilanteestaan. Ehdokkaalla ei saa olla keskeneräistä velkajärjestelyä tai yrityssaneerausta. Tilaaja voi tarkistaa ehdokkaan taloustietoja yleisistä tietolähteistä sekä Suomen Asiakastieto Oy:stä. 

Ehdokkaan tulee erikseen pyydettäessä toimittaa kolmen (3) viimeisimmän tilikauden tuloslaskelmat, taseet ja toimintakertomukset. Mikäli ehdokkaalla on takanaan vähemmän kuin kolme (3) tilikautta, tulee ehdokkaan toimittaa erikseen pyydettäessä kaikilta tilikausilta vastaavat tiedot ja pyydettäessä selvittää vakavaraisuutensa ja maksukykynsä muulla Tilaajan hyväksymällä luotettavalla tavalla.

Ulkomaisen yrityksen tulee liittää osallistumishakemukseen Dun&Bradstreet -riskiluokitusraportti, joka tulee olla riskiluokassa 1-3 (Risk Indicator), tai muu vastaava selvitys taloudellisesta tilanteesta, josta käy ilmi, että yrityksen taloudellinen tilanne vastaa asetettua vaatimusta rating- tai riskiluokituksesta.Edellä mainitut ehdokkaalle asetetut vaatimukset koskevat myös ehdokkaan mahdollista alihankkijaa.
Ehdokkaan vuotuisen liikevaihdon (kokonaisliikevaihto) on täytynyt olla kolme (3) viimeisenä vahvistettuna tilikautena (tilikauden pituus vähintään 12 kk) keskimäärin (kolmen tilikauden keskiarvo) vähintään 500 000 euroa / tilikausi, jotta varmistumme siitä, että ehdokkaalla on palvelusopimuksen toteuttamiseen riittävät taloudelliset ja rahoitukselliset voimavarat. Sellaisen ehdokkaan osalta, jolla ei ole ollut liiketoimintaa kolmea vahvistettua tilikautta (aloittava yritys), hyväksytään korvaavana näyttönä se, että yrityksen liikevaihto on ollut vähintään 500 000 euroa yhdeltä (1) vahvistetulta tilikaudelta (tilikauden pituus vähintään 12 kk).

Ehdokas sitoutuu Tilaajan pyynnöstä toimittamaan selvityksen ehdokkaan liikevaihdosta kolmelta (3) viimeiseltä kuluneelta vahvistetulta tilikaudelta tai, jos ehdokas on aloittava yritys, selvitys yhdeltä (1) vahvistetulta tilikaudelta. Selvitys voi olla esimerkiksi kopiot tai otteet tilinpäätöksistä.
Ehdokkaan tulee ilmoittaa vaaditut tiedot referensseistään käyttämällä osallitumispyynnön liitettä 2 Referenssilomake. Täytetty lomake tulee liittää Ehdokkaan osallistumishakemukseen Tarjouspalvelussa.

- Referenssilomake sisältää Ohjeistus- ja Data-välilehtien lisäksi kolme (3) varsinaista välilehteä referenssitiedoille. Ehdokas täyttää tietoja vain referenssivälilehdille.
- Ehdokas saa täyttää vain keltaisella taustavärillä merkatut kohdat.
- Tarvittaessa Ehdokas voi säätää rivien korkeutta tai sarakkeiden leveyttä, jotta kaikki kirjoitettu näkyy. Muut lomakkeeseen tehdyt muutokset ovat kiellettyjä, ja ne voivat johtaa osallistumishakemuksen hylkäämiseen. 

OHJE:
Ehdokkaalla tulee olla riittävä osaaminen ja kokemus hankinnan kohdetta vastaavista palvelutoimituksista. Tämä edellyttää seuraavien vaatimusten täyttymistä:
- Ehdokkaalla tulee olla 1) referenssi toimimisesta vähintään yhden (1) MDR IIa -tason lääkinällisen laitteen valmistajana (Referenssi 1) ja 2) referenssi vähintään yhdestä (1) tuki-, ylläpito- ja kehityspalvelun toimituksesta (Referenssi 2), jotta se voi jättää osallistumishakemuksen.
- Hyväksytyiksi referenssitoimituksiksi katsotaan aikaisemmat toimitukset, jotka täyttävät välilehdillä Referenssi 1 ja Referenssi 2 asetetut vähimmäisvaatimukset.
- Ilmoitettujen referenssien tulee olla Tilaajan tarkastettavissa. Yksilöimättömiä referenssejä ei katsota näytöksi Ehdokkaan soveltuvuudesta. Tilaajalla on oikeus tarkastaa referenssiä koskevien tietojen paikkansapitävyys ennen hankintapäätöksen tekemistä. Ehdokas vastaa siitä, että referenssiasiakkaan
yhteyshenkilö vastaa Tilaajan yhteydenottoon ja referenssin tarkastamista koskeviin kysymyksiin.
- Jos "Referenssi täyttää vaatimuksen" -sarakkeessa on tyhjiä kohtia, niin Tilaaja tulkitsee ne arvoon "EI", jolloin referenssi ei täytä kyseistä vaatimusta.
- Pakollisten Referenssien 1 ja 2 lisäksi Ehdokas voi antaa tiedon yhdestä (1) valinnaisesta referenssitoimituksesta (Referenssi 2a). Mikäli Tilaaja toteaa, että Referenssinä 2 esitetty referenssitoimitus ei täytäkään pakollisia vaatimuksia, Tilaaja huomioi valinnaisena Referenssinä 2a esitetyn referenssitoimituksen kelvottoman referenssitoimituksen sijaan edellyttäen, että Referenssi 2a täyttää pakolliset vaatimukset. Valinnainen Referenssi 2a voi korvata vain pakollisen Referenssin 2.

REFERENSSI 1 (pakollinen)
VAATIMUKSET (Ehdokkaan tulee täyttää vähintaan yksi kohtien 1-4 vaatimuksista.) 
1. Ehdokas on vähintään yhden sertifioidun vähintään MDR IIa -tason lääkinnällisen laitteen valmistaja tai;
2. Ehdokas toiminut aiemmin MDR IIa -tason lääkinnällisen laitteen valmistajana tai;
3. Ehdokkaalla on vähintään MDR IIa -tason lääkinnällisen laitteen sertifiointiprosessi siinä vaiheessa, että laatujärjestelmän vaiheen 2 auditointi on suoritettu, ja siinä havaitut merkittävät poikkeamat on ilmoitetun laitoksen todentamana korjattu, ja lievien poikkeamien korjaussuunnitelma on hyväksytty.
4. Ehdokas täyttä useamman vaatimuksen kohtien 1-3 osalta.

KUVAUS KUINKA REFERENSSI TÄYTTÄÄ VAATIMUKSET
- Vaatimuksen täyttyessä kohdan 1 osalta, tulee Ehdokkaan ilmoittaa lääkinnällisen laitteen nimi, sertifikaatin numero sekä alkamispäivämäärä (Valid from) ja vanhenemispäivämäärä (Valid until).
- Vaatimuksen täyttyessä kohdan 2 osalta, tulee Ehdokkaan ilmoittaa lääkinnällisen laitteen nimi, sertifikaatin alkamispäivämäärä (Valid from) ja vanhenemispäivämäärä (Valid until).
- Vaatimuksen täyttyessä kohdan 3 osalta, tulee Ehdokkaan ilmoittaa ilmoitettu laitos, milloin auditointi on suoritettu ja siinä havaitut merkittävät poikkeamat ilmoitetun laitoksen todentamana korjattu, ja korjaussuunnitelmat hyväksytty sekä mahdollinen referenssinumero.
- Vaatimuksen täyttyessä kohdan 4 osalta, tulee Ehdokkaan ilmoittaa kaikki ne kohdat (1-3), jotka täyttyvät sekä ilmoittaa pyydetyt tiedot niiden kohtien osalta, jotka täyttyvät.

REFERENSSI 2 (pakollinen)
Yleiset tiedot referenssitoimituksesta
- Referenssisiakkaan nimi ja yhteyshenkilö yhteystietoineen
- Päävastuullisen toimittajan nimi ja y-tunnus
- Toimituksen ajankohta
- Referenssisopimuksen/-projektin nimi ja tunnistetieto
- Toimituksen pääpiirteinen sisältö ja laajuus

OHJE:
- Kyseessä on tullut olla toimitus ulkopuoliselle asiakkaalle. Ehdokkaan organisaation sisäistä palvelua ei siis hyväksytä. Ehdokkaan organisaatiolla tarkoitetaan Ehdokkaan lisäksi myös Ehdokkaan kanssa samaan konserniin kuuluvia yrityksiä sekä yrityksiä, joista Ehdokas omistaa suoraan tai välillisesti 50 % tai enemmän tai jotka omistavat Ehdokkaasta suoraan tai välillisesti 50 % tai enemmän.
- Palveluiden päävastuullisena toimittajana on tullut olla Ehdokas itse tai sellainen yritys, jonka voimavarat ovat Ehdokkaan käytettävissä Palveluiden toimittamiseen tässä hankinnassa.
- Toimituksen päättymisestä ei saa olla kulunut yli kolme (3) vuotta tämän tarjouskilpailun osallistumishakemusten jättämisen määräajasta laskettuna. (Toimitus voi myös edelleen jatkua osallistumishakemusta jätettäessä.)

Referenssin pakolliset vaatimukset (vähimmäisvaatimukset):
(Ehdokkaalla tarkoitetaan vaatimuksissa myös sellaista yritystä, jonka voimavarat ovat Ehdokkaan käytettävissä järjestelmän ja palveluiden toimittamiseen tässä hankinnassa)
1. Ehdokas on toteuttanut kriittisen tietojärjestelmän, jota käytetään ympärivuorokautisesti tuotantokäytössä. 
2. Ehdokas on toimittanut järjestelmään kehitys-, tuki- ja ylläpitopalveluita vähintään 12 kuukauden ajan yhtäjaksoisesti. 
3. Ehdokas on toteuttanut järjestelmäintegraatioita tai oheislaite-integraatioita järjestelmään. 
4. Ehdokas on vastannut vähintään 70 %:sta toteuttamansa järjestelmän toteutustyöstä mukaan lukien suunnittelu, määrittely, toteutus ja testaus. 
5. Ehdokkaan tuottamiin palveluihin on sisältynyt järjestelmän kehitystyötä, jonka tuloksena on kehitetty järjestelmään uusi asiakkaan vaatimusten mukainen toiminnallisuus, joka on otettu tuotantokäyttöön.
Mikäli Tilaaja näkee tarpeekseen esitellä tai luovuttaa neuvottelu- tai tarjousvaiheessa tarjoajaehdokkaille Tilaajan salassa pidettäviä tietoja, tulee Tilaajalle toimittaa ehdokkaiden henkilöistä, jotka osallistuvat neuvottelu- tai tarjousvaiheseen ja käsittelevät Tilaajan salassa pidettäviä tietoja tai jotka saavat pääsyn Tilaajan tilohin, joihin pääsyä on rajoitettu, allekirjoitetut vaitiolositoumukset osallistumispyynnön liitteenä olevan turvallisuussitoumuksen mukaisesti.
Tiedot ilmoitetaan tarjouspyyntömateriaalissa.
Tilaaja esittää tarjousten valinta- ja vertailuperusteet tarjouspyynnössä, joka toimitetaan neuvottelumenettelyyn valituille tarjoajaehdokkaille.
Hankintayksikön päätökseen tai muuhun hankintamenettelyssä tehtyyn ratkaisuun tyytymätön asianosainen voi vaatia PUTU-lain 82–85 §:n mukaan hankintaoikaisua. Asianosaisen on vaadittava oikaisua 14 päivän kuluessa siitä, kun asianosainen on saanut tiedon hankintayksikön päätöksestä valitusosoituksineen tai muusta hankintamenettelyssä tehdystä ratkaisusta. Vaatimus on esitettävä määräajan viimeisenä päivänä ennen viraston aukioloajan päättymistä. Tiedoksisaantipäivää ei lueta oikaisuvaatimusaikaan. Jos määräajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, voi oikaisuvaatimuksen tehdä ennen viraston aukioloajan päättymistä ensimmäisenä arkipäivänä sen jälkeen.

Jos hankinnassa on menetelty PUTU-lain vastaisesti, voi asianosainen saattaa asian markkinaoikeuden käsiteltäväksi valituksella PUTU-lain 87-89 §:n mukaan. Asianosaisen on tehtävä valitus kirjallisesti 14 päivän kuluessa siitä, kun asianosainen on saanut kirjallisen päätöksen asemaansa vaikuttavasta ratkaisusta tai tarjousmenettelyn ratkaisusta perusteluineen sekä kirjallisen ohjeen asian saattamisesta markkinaoikeuden käsiteltäväksi (valitusosoituksen).

Valitus on tehtävä 30 päivän kuluessa päätöksen tiedoksisaannista, jos hankintayksikkö on tehnyt hankintasopimuksen PUTU-lain 80 §:n 1 kohdan nojalla noudattamatta odotusaikaa.

Valitus on tehtävä kuuden kuukauden kuluessa hankintapäätöksen tekemisestä siinä tapauksessa, että asianosainen on saanut tiedon hankintapäätöksestä valitusosoituksineen ja hankintapäätös tai valitusosoitus on ollut olennaisesti puutteellinen.
Mikäli Tilaaja näkee tarpeekseen esitellä tai luovuttaa neuvottelu- tai tarjousvaiheessa tarjoajaehdokkaille Tilaajan salassa pidettäviä tietoja, Tilaajalla on oikeus hakea ehdokkaiden henkilöistä, jotka osallistuvat neuvottelu- tai tarjousvaiheseen ja käsittelevät Tilaajan salassa pidettäviä tietoja tai jotka saavat pääsyn Tilaajan tilohin, joihin pääsyä on rajoitettu, henkilöturvallisuusselvityksen osallistumuspyynnön liitteenä 5 olevan turvallisuussitoumuksen mukaisesti.

Tilaaja voi edellyttää voimassa olevan lainsäädännön mukaisen yritysturvallisuusselvityksen tai sitä vastaavan Suomen kansallisenturvallisuusviranomaisen kautta hankitun ulkomaan turvallisuusviranomaisen myöntämän selvityksen FSC (Facility Security Clearance) tai muun Tilaajan hyväksymän selvityksen laatimista ehdokkaasta tai sen alihankkijasta osallistumispyynnön liitteenä olevan turvallisuussitoumuksen mukaisesti.
Hankinnan kohteena on Ensihoitokertomus-ohjelmiston tuki-, ylläpito- ja kehityspalvelut sekä muut asiantuntijapalvelut.

Ensihoitokertomus (EHK) on lomake, jolla potilaasta kirjataan tietoja ensihoidon aikana. EHK sisältää potilaan terveyteen ja hoitoon liittyviä tietoja. Ensihoitokertomusta käyttäviä viranomaisia ovat ensihoidon lisäksi muut viranomaiset, jotka toimivat ensivasteessa viranomaistehtävillä.

EHK-ohjelmisto on luokiteltu MDR (Medical Device Regulation 2017/745) IIa -tason lääkinnälliseksi laitteeksi. EHK mahdollistaa potilastietojen reaaliaikaisen käsittelyn suoraan kentällä ja hoitolaitoksissa ensihoitohenkilöstön toimesta. EHK on toteutettu toimimaan myös kosketusnäytöllisillä Windows-päätelaitteilla.

EHK ei ole itsenäinen sovellus, vaan se on integroitu toimimaan reaaliaikaisesti osana laajempaa viranomaisten yhteistä kenttäjohtojärjestelmää (KEJO). EHK on KEJO-järjestelmän käyttöliittymässä oleva erillisnäkymä, joka on toteutettu erillisenä komponenttina KEJO-järjestelmään johtuen siihen liittyvistä erityispiirteistä. KEJO-järjestelmän tuki-, ylläpito- ja kehityspalvelut eivät ole tämän hankinnan kohteena.

Ensihoitokertomusnäkymän avulla täytetään, tallennetaan ja siirretään potilastietoja muihin järjestelmiin. Näkymän tietosisältö vastaa THL:n valtakunnallisesti määrittelemää ensihoitokertomuksen rakenteellista tietosisältöä. Kirjauksia ja muokkauksia pystytään tekemään useilla laitteilla yhtäaikaisesti ja tiedot tallennetaan kansalliseen terveysarkis-toon (Kanta). Kanta-integraatio on toteutettu osana KEJO-järjestelmää.

EHK-ohjelmisto mahdollistaa myös muiden lääkinnällisten laitteiden (kuten defibrillaattoreiden) tuottamien tietojen tuomisen osaksi potilastietoja.

EHK-ohjelmiston omistaa Poliisihallitus, jolla on myös järjestelmän ylläpidon ja kehittämisen koordinaatiovastuu. Poliisihallituksella on voimassa olevat sopimukset järjestelmän tuki-, ylläpito- ja jatkokehityspalveluista kaupallisten sovellustoimittajien kanssa. Yksi nykyisen toimittajakonsortion jäsenistä on rekisteröitynyt EHK-ohjelmiston valmistajaksi ja vastaa tällä hetkellä EHK-ohjelmistoon liittyvistä lääkinnällisen laitteen valmistajan velvoitteista. Poliisihallituksella on kuitenkin oikeudet EHK-ohjelmiston lähdekoodiin ja oikeus muokata ja kehittää EHK-ohjelmistoa edelleen itse tai kolmannen osapuolen avustuksella.

Ohjelmisto on tällä hetkellä tuotantokäytössä ja sitä myös jatkokehitetään tulevina vuo-sina edelleen merkittävästi. Jatkokehityksen henkilötyövuosiarvio on vuodesta 2027 eteenpäin noin 1-2 htv/vuosi. Arviot on annettu sitoumuksetta.

Ohjelmisto on usean eri toimialan yhteinen korkean käytettävyyden ohjelmisto ja sitä käytetään sekä kenttäolosuhteissa langattomien tiedonsiirtoyhteyksien avulla mobiilisti että toimistotyössä.

Ohjelmiston tuotantoympäristön palvelin- ja tietoliikenneratkaisut perustuvat Valtorin TUVE-palveluiden päälle rakennettuihin kokonaisuuksiin. Valtori vastaa järjestelmän alustan ja infrapalveluiden tuottamisesta. Toimittajalla ei ole pääsyä tuotantoympäristöihin. Poliisihallitus ylläpitää tuotantoympäristöä ja hankkii toimittajalta virka-aikaista tukea virheiden ja ongelmatilanteiden selvittämiseen sekä palvelua järjestelmän kehittämiseen.

EHK-ohjelmiston luotettavuus, suorituskyky ja käytettävyys ovat ensisijaisen tärkeitä joh-tuen järjestelmän kriittisestä käyttötarkoituksesta.

Tarkempi hankinnan kohteen kuvaus on liitteessä 1.

Hankinnan ennakoitu arvo laskettuna julkisista puolustus- ja turvallisuushankinnoista annetun lain (1531/2011) mukaisesti neljälle (4) vuodelle on 
2–3,5 miljoonaa euroa (alv 0 %). Tulevien hankintojen määrä riippuu turvallisuusviranomaisten järjestelmäkehitystarpeista ja käytettävissä olevasta rahoituksesta. Määrä voi merkittävästi vaihdella jatkokehitystarpeiden ja käytettävissä olevan rahoituksen mukaisesti. Ennakoitu arvo perustuu arviolta 625-1000 henkilötyöpäivän vuotuiseen hankintavolyymiin. Arviot on annettu sitoumuksetta.


Poliisihallitus käynnisti samaa hankinnan kohdetta koskeneen kilpailutuksen 11.11.2025 julkaistulla hankintailmoituksella (Hilma-numero 2025-033781, TED-numero 747306-2025). Kyseinen hankintamenettely (POL-2025-141954) keskeytettiin 13.11.2025 tehdyllä päätöksellä, koska ilmeni, että osallistumispyynnön liitteenä olleesta hankinnan kohteen kuvauksesta puuttui olennainen tieto lääkinnällisen laitteen valmistajan vastuusta. Osallistumispyynnöstä ei käynyt riittävän selvästi ilmi, että valmistajan vastuu tulee valitulle toimittajalle, jonka tulee sertifioida Ensihoitokertomus-ohjelmisto lääkinnällisenä laitteena. Asia on tarkennettu liitteeseen 1 Hankinnan kohteen kuvauksen kohtiin 2 ja 3.1. Lisäksi hankinnan aikataulua on päivitetty uuden menettelyn mukaiseksi.